kuya emtshatweni, nakuba ibiyi mini yokuvuyelwa ngabanokuya kufikelela. Omnye angayidela inteto yalomfana kodwa noko mhlaumbi ukuba lento siyikangela kakulile asiyi kumdela kakulu. Kulamazwana alandelayo ndifuna ukubonisa inxalenye yezii zatu ezibangela ukuba kubeko abangase namihlal yakuya emtshatweni nokuba ngowesihlobo.

Indawo yokuqala endiya kuteta ngayo yeyokuba cmitshatweni yangoku kulapo zihlanganiselana kona izimilo zonke ezikoyo pakati kwetu tina bantsundu; kulapo wowafumana kona amahilihili angasaziwayo emakaya ukuba aliamba pina. Kunjalonje lamahilihili ayakufika aziqayise enze akutandaya. Use usuke uti nokuba ubonwa pakati kweqela lolutsha eliva emtshatweni intloni zako unge ufunyenwe upakati kwamanxila nabanye abantu abalolohlobo. Emtshatweni wangoku kulapo wowafumana kona amagezana angamhloneleyo no Tixo. Akukanye mna ndisiva kusiti xa kuza kwenziwa umtandazo kubeko abati tina sidiniwe kukumana siqubuda! Akukanye ndisiva kuko abancokolayo kutandazwa, ndize nditi ndakubuza kubantu abakulu abawupeteyo umtshato ukuti lento iyekelwa ntonina, bapendule ngeliti, siza kutinina bemenyiwe nje ababantu. Nditi ke kungumangaliso yini na ukuba kubeko abati bakuzibona ezonto bangabuye babe namihlali yokuya emtshatweni ?

Make ke sibuze ukuba likubanina ityala lokuba kubenje.

Mna ikakulu ndilibeka kubamemi ababiza abantu bomtshato. Isiko elikoyo lokumema ngoku leli. Uti oza kutshata anganeli ukubiza izihlobo zake zodwa, alindele ukuba ziya kuza nolutsha lonke olukulomilambo zikuyo. Kuti ke ngoko ukuba umtshato uza kuba mlilaumbi kwa Kama kwaza kwaba kuko isihlobo somyeni e-Mkubiso, e-Rabula, e-Qonce, nase Dikeni, kanti kulindeleke ukuba ibe lapa yonke lemilambo ngenxa yeziya zihlobo zingazinye. Nentombi yenjenjalo kwelayo icala ngenxa yezihlobo zayo ezise Mgqakwebe nase Nxukwebe, e-Ncemera nase Mgwali. Eziya zihlobo zingazinye zizakuza nomkosi wabantu abangakwaziyo abangakatali nokuba kulomzi wakowenu bashiya amahlazo negama elibi. Kunjalonje wofika abona bantu basukela pezulu ukuya emtshatweni, ngokukodwa ukuba unesituba, ingalamatshafutshafu angenamsebenzi emakaya, babe abantu abandilekileyo bebanjwe zizixakeko emakaya. Izihlobo zako eziya abangena ngazo ababantu zikohliwe kukuza zodwa, kuba kaloku zakuxakwa emaculweni kwakutiwa nalo elase kutini. Isiqamo sako konke ke oko kukuba ngoku kutshab'ile kanye ukuya emtshatweni, ibe ingayi kupela londawo side tina bantsundu simeme izihlobo, uti umququ lo oze unga. bizwanga ushenxiselwe gama ngapandle kwentloni.

Xa nditi makumenywe izihlobo anditeti kuti zona mazibeko zonke. Tina bantu bantsundu sixandile— Ihlubi lizalana nawo onke amanye ; kunjalo kwi Zizi nabase Kunene ku Mandlambe na Magqunukwebe na Mantakwcnde nezinye izizwe ezikoyo pakati kwetu tina bantsundu. Nditi ke ukutsho nosisihlobo sotshatayo—nokuba usesikufupi—ubengafanele ukudubuleka xa ate akamenywa. Kokwam ukubona ungati singaba siya lungisa ukulandela isiko la Mangesi ngalendawo—izihlobo zetu sizikumbule ngokuzitumela intwana esizitumelayo, kube kwanele, nazo zixoliswe.

Mandidlule kuleyo ndingene *kweyokusisa.* Kolu lusiso kulapo woyifumana kona ingcambu yenkohlakalo endinentloni nokuzikankanya ngamagama. Kulapo kuciteka kona izimilo zabantwana babantu, ngokokude kaloku uti wakuva ukuba unantsi ubeselusisweni uve udanile ukuba ubusamtembile. Abantu abatandana nosiso bakolisa ukuti ukuba uyabakangela, ufike noyinkazana iseliyinto apa emehlo apalayo, engati iselipume nentloni, engati ayiqondi ukuba lento inkazana ifanelwa kukuzinza. Bazalwana ndikoldiwe kukuziugena izinto zase lusisweni; nditi ngazwinye luncolisa imitshato yetu tina bantsundu nazo zonke ezinye intlanganiso olwenziwayo kuzo. Kulusizi kum ukuva ukuba ne Kristinas iza kuncoliswa kwangalondlela njengoko ndiva ukuba kule idluleyo kube kunjalo ngase Mkubiso nakwezinye indawo.

Andinakuyishiya indawo ye*jiki* pakati kwezigxeka umtshato. Andiyi ngeni indawo yokuba busisono kusinina utywala xa umntu abusela yedwa ngasese. Into endiyitetayo yile yokuba mininzi imitshato endiyaziyo efumene igama elibi ngenxa yokuba bekuko utywala. Ndingati kungumangaliso kum ukuba

babe baninzi kangaka ababukutazayo ezintlanganisweni. Kulamahilihili nditi uwafumana ehlanganiselene emtshatweni ungafika iqela elikulu lawo lize kunqiba utywala kuba kaloku kona kukudla okukupa intloni kobudlayo. Nalondawo yodwa ibifanele ukwenza ukuba kuzanyelwe ukuba bungabiko kwintlanganiso ezinje ngemitshato.

Sendinibambezele makaya, mandize kugqiba ke ngoko. Indawo yokugqibela endiyi kankanyayo namhlanje yeyokuba lemini yomtshato iti nokuba yeyovuyo kwabahambileyo kanti ingumtwalo kubantu opezu kwabo. Yimini yokungena ematyaleni ekude kube yiminyaka engafezwanga. Bati abantu abanomtshato ibe yimini abaya kufuna udumo ngayo ngezihombo zabayeni nabatshakazi nangenani lempahla eyakuxelwa. Kuko omnye umtshato ekwati ukuze kuyekwe ukuxelwa kwada kwadinwa abaxeli bazimela! Ngokumalunga nalondawo yonke into umntu ayenzela ukufumana udumo igxekekile, nomntu onjalo udelekile. Kum mna avizange yabukeka lendawo yokucita impahla eninzi mhla ngomtshato ngokufuna ukufumana udumo. Indleko engena ngalomini ayipeli ngabatshatayo. Yindleko engena nakwaba beze emtshatweni; kuba kaloku kufuneka ukuba lomini batsho ngeziya, ezibe zingaziwa bani ngapambili. Uti ongabanga nakufumana zihombo zalomini kanti omnye akayi kutandabuza ukutabata ezomnye ngapandle kokuboleka, into ke leyo eya kungenisa ingxabano kwakugodukwa. Ibe enye into eya kukuruqula intliziyo uyakuti wakubakangela ababantu bacite imizi ngenxa yezinto zalomini, ubone ukuba akuseko nto yimbi kucingwa ngayo ngapandle kwezi ngubo. Nokunyatela wofika umntu selehambela pe­zulu. Andisenatuba lakuyingena lendawo Nditi kodwa lutsha lwakowetu ngokukodwa nina eningamankazana kaniyi kangele lendawo yezihombo nokuhamba ekuhanjwa ngako emitshatweni. Yintoni na ebukekayo kulento kutiwa k*ukumyalela nokutshintsha?*

AMAGQIRA AMANGESI.

Amagqira Amangesi ngendlela ezininzi abefanele ukutenjwa siti bantsundu nangapezu kwawakowetu. Uvakale esitsho ukucinga umbali walamazwana ngamhla utile akuba ehleli ecaleni lenkwenkwana ebigityiselwe yenye yayihlabanisela entloko ngesishunqe somnqai. Ukuze nindiqonde manditi kute ngolwe Sitatu ngomlda 15 ka December e-Burnshill kwakuko inkwenkwana engu Sampson Majiza ilele emtunzini nenye. Kusenjalo kufike enye inkwenkwana abati ngu Samuel Gaxa, yati xa izayo, Ndigibisele na? bati abanve, Hayi. Ite noko yagibisela, nje- ngoko senditshilo yahlaba entloko ku Sampson kanti umnqayi ulugqobozile ukakayi, ingceba zakulala pezu kobucopo. Akuqalanga kuqondakale kwaoko ukuba inkulu kangako longozi. Ate lamakwenkwana naxa selegodukile abotuka kakulu nabantu ekava, endingati kube njalo kwada kwalolwe Sihlanu. Ngalomini umzimba wangenelwa bushushu obukulu, zaqala nenteto zake azema endleleni yomntu onokuqonda. Kude kwangu Mgqibelo kunjalo, isifo siqubela pambili ngamandla, eselesiti kaloku maxa wambi afumane asuke anxamele ukubaleka. Kube kukanyelwa micizana kwabakuqatywa mahlamvana akowetu kwabonakala ukuba siqubela pambili ngamandla isifo. Lonke ke elixesha ubesati umntu akukangela ubuncinane benxeba angakumbuleli ukuba kungaba kwapuke itambo. Kuse ngemini ye Sabata kuse njalo. Kute emini lagaleleka igqira lase Dikeni elimhlope abati ngu Dr. Watkins, umfo osand’ukuvela pesheya, umfo oti xa apete umntu ngesake isandla uqonde ukuba wenza ngenyameko, unosizi ngosezintlungwini, akanxamele kwenza igama kodwa lokuba uke wanika iyeza. Ufike ke lomfo ka Watkins waseleyixela kwa­oko into eyonakeleyo, ukuba kuko amaceba okakayi alele pezu kobucopo. Ute into engamsindisayo lomntwana kukuba kubeko indawo esuswayo elukakayini apa ukuze kushenxiswe lomaceba.

Ndite ndibe ndisati amagqira abelungu ngamaqili —ndisitsho ngalento yokwazi into eyonakele ebucotsheni engayibonanga, kanti abebekade benaye bebengekayiqondi—kanti kukona ndisaza kububona ubugeisa bawo lamagqira xa kusikwa ucepe lwentloko. Ute lomfo wazibeka zalapa intlobontlobo zezitshetshe —imbengu ezi ngobukali. Urole nezinye izinto endingazazanga. Ukusula kaloku urole mbodlelana ineyeza ate walijojisa lenkwenkwana yaza yalala. Ute yakulala warola isitshetshe wasika enyameni apa ukuvula inxeba, wada wasuka walisika netambo, sati

tina besikona sakubona okwenene ukungena kwentonga elukakayini, sawabona lamaceba bekutiwe apezu kobucopo, safika kunjalo. Into ete mna yandenza ukuba nditi besifanele ukutemba lamagqira nangapezu kwawakowetu yeyokuba, zisenziwa nje zonke ezizinto, kude kuyiwe kufikwa ebucotsheni *lomntana zenziwa kuye ulele, akeva nento intlungu.* Ndikumbule ngobubi nobunzima nentlungu abeya kuzifumana ukuba into enje ibisenziwa ngala akuti. Kona ebesele ngumntwana nje izikalo ezibeziya kubako akutandeki nokuba umntu acinge ngazo. Kanti yena oka Watkins ude wawugqiba umsebenzi wake waya kuyilalisa lenkwenkwana, wawatabata lamatambo abewarola wawasongela emalatshaneni ake yaba yona ingazi nento,izilalele ubutongo. Buko na ubugcisa obungako kona kosiyavuma? Bayavuma yinina ukuti xa bate isifo simi ngohlobo olutile baze oko bakubonise ekuhleni, baxele lomfo ka Watkins, yena ute kuko amatambo pezu kobucopo, waza okwenene wawarola sikangele, emini endala?

Wakuba kaloku usetyenziwe owokukupa amatambo ndite ndoke ndibone. Ndikumbule ukuba kowetu ubeza kufumana izikotile zamayeza, into ayakuti ukusela oku ade maxa wambi ahlute liyeza! Ndite kanene intloko le ibiza kuba luhlaza zintlobontlobo zemiciza eqatywayo kude mhlaumbi kuze kupatelela nase mzimbeni. Ndite kanene amanye awakowetu amagqira abeza kusikwisa nati tina bakulo lonkwenkwe. Ndite ke ndoke ndibone ukuba liza kusitini na eli lase mlungwini. Lisuke alamenza nto ipi nalo ufayo. Enxebeni apa lite ngco iyezana elingati ngamanzi labopcla ngelatshana, laza lamseza igxebeka yanye yelinye iyeza, lati ke maze kulendlu kuti cwaka, aze ke amane ukugalelwa eliyeza lingati ngamanzi abuye ebotshwe. Site sisapulapule, sisakangele kanti seligqibile. Ate okwenene lamayezana angati adelekile asebenza kwaoko, kuba ke lute luza kufika olwesibini waba lomntwana seleqonda, eteta into evakalayo, sebupantse ukupela kuti tu ubushushu, nentlungu kubonakala ukuba azimxalisile. Kekude kube ngoku uqubela pambili ngokupila. Ngqiba ke ngebendiqale ngalo—nditi lamagqira abelungu ngawokutenjwa. Ati xa asebenzayo ubonenawe ukuba enza into ayaziyo, ayiqondayo. Ndibone ndatsho mna xa ndikangela umfo ka Watkins wase Dikeni.

INTOMBAZANA YONTSUNDU EDUTYULWEYO.

Kute e-Qonce ngomhla 21 ka January kwako impahla ka Obadiah Palmer, umlungu, ebiweyo endlwini yake, waza wafungela ukuba uyakumdubula umntu wokuqala ayakumbona esizeni sake kwakuti ratya. Kute ngomgqibelo mayela kwixa lesitoba kwako ntombazana yontsundu itunywa ngumlungu wayo ukuba iye kutabata ihabile; ite xa ibuyayo kwako umntu odubulayo waza akugqiba ukudubula wati “Ngubani na olapo?” Kuziwe nesibane ukuza kukangelwe, kwafikwa lontombazana ifile kulondawo, imbumbulu ifike yangena elisweni. Akugqiba ukukwenza oku u-Palmer lowo uwuse umpu endlwini yesihlobo sake, kwaza kusasa waya kuwufihla etyalikeni yamawesile abeyigcina. Kute xa asematyaleni wamelwa ngu Mteteleli u-Giddy. Kubonakala ngokungati u-Palmer akakatali yilento ayenzileyo. Ngumfo onomfazi nabantwana. Imantyi ite makalinde Umgwebi.

Pesheya kuko umfazi obulele abantwana bake bada babahlanu, emana ukubahlaba ngenaliti. Ifunyenwe lonto xa abulala owesitandatu. Akubuzwa ngalento ute ubebabulala ngenaliti kuba kwakuko umntu owati inaliti ayiniki zintlungu. Lomfazi ugwetyelwe ukuxonywa.

Kwa Rili—Siva ukuba ngomhla 15 ka January u-Mr. Probart ubeye kwa Rili ukuya kuteta ngomda womhlaba wake, u-Rili uze namadoda akumawaka amabini, waba yena u-Mr. Probart ehamba nekulu lamapolisa elinamashumi mahlanu. Kute kwakutetwa ngo Moni u-Rili wati u-Moni lowo ngumntu wake ongafanele kwenziwa nto engaziswanga. Kuko kanjalo umhlaba ati wawunikwa ngu Mr Brownlee waza kulonto wanqinelwa ngu Mr Wright no Mr. Chalmers. Ute ukupendula u-Mr. Probart, ubukosi buka Rili abunakuvunywa pezu kwenkosi ezizinikela kulaulo lwa Mangesi. Usuke ke u-Rili wemka, washiya u-Mr Ayliff neqelana lamapakati ukuze asale eteta no Mr. Probart.

 ISIGIDIMI SAMAXOSA, FEBRUARY 1, 1876. 3